Ράιαν ΜακΛάβλιν

Ο Ράιαν ΜακΛάβλιν (αγγ. Ryan McLaughlin, γεννημένος στις 30 Σεπτεμβρίου 1994) είναι Βορειοϊρλανδός ποδοσφαιριστής που αγωνίζεται ως αμυντικός στη Όλντχαμ Αθλέτικ  και στην εθνική Βορείου Ιρλανδίας. Είναι ο νεότερος αδερφός του δεξιού μπακ της Φλιτγούντ Τάουν, Κόνορ ΜακΛάβλιν.

Καριέρα σε συλλόγους

Η Λίβερπουλ υπέγραψε τριετές συμβόλαιο με τον 16χρονο ΜακΛάβλιν το καλοκαίρι του 2011, ο οποίος μέχρι τότε αγωνιζόταν για την Γκλέναβον ΦΚ.

Στις 9 Ιανουαρίου 2014, ο ΜακΛάβλιν υπέγραψε για τη Μπάρνσλεϊ ΦΚ ως δανεικός για 28 μέρες και έλαβε τον αριθμό 27. Έκανε το ντεμπούτο του για την ομάδα στις 18 Ιανουαρίου στο Championship. Στις 29 Ιανουαρίου 2014 ανακοινώθηκε πως ο ΜακΛάβλιν τραυματίστηκε και θα μείνει εκτός δράσης για 4 εβδομάδες. Δύο μέρες μετά τη λήξη του δανεισμού, ανακοινώθηκε πως ο ποδοσφαιριστής θα παραμείνει στην ομάδα μέχρι το τέλος της χρονιάς ως δανεικός.

Η μοναδική συμμετοχή του σε αγώνα ανδρών τη χρονιά 2014-15 ήταν ένας φιλικός αγώνας για την εθνική Βορείου Ιρλανδίας. Τον Αύγουστο του 2015 δόθηκε ως δανεικός στην Αμπερντίν ΦΚ που αγωνίζεται στο πρωτάθλημα Σκωτίας.

Διεθνής καριέρα

Ο ΜακΛάβλιν εκπροσώπησε την εθνική Βορείου Ιρλανδίας στα επίπεδα κάτω των 16, κάτω των 17, κάτω των 19 και κάτω των 21. Έλαβε κλήση για την εθνική ανδρών στις 15 Αυγούστου 2012 αλλά δεν μπορούσε να αγωνιστεί λόγω τραυματισμού.

Στις 19 Μαΐου 2014 έλαβε κλήση για την εθνική ανδρών για δύο φιλικά παιχνίδια στη Νότια Αμερική. Έκανε το ντεμπούτο του στις 31 Μαΐου 2014, όταν μπήκε ως αλλαγή στον αγώνα με την εθνική Ουρουγουάης. Ο ΜακΛάβλιν ήταν ο πρώτος ποδοσφαιριστής της Λίβερπουλ που αγωνίστηκε για την εθνική Βορείου Ιρλανδίας μετά τον Έλισα Σκοτ, ο οποίος αγωνιζόταν 78 χρόνια νωρίτερα.

Στατιστικά

Παραπομπές

Εξωτερικοί σύνδεσμοι

Βορειοϊρλανδοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Βορείου Ιρλανδίας Κ21
Ποδοσφαιριστές Εθνικής Βορείου Ιρλανδίας
Ποδοσφαιριστές Λίβερπουλ Φ.Κ.
Ποδοσφαιριστές Μπάρνσλεϊ ΦΚ
Ποδοσφαιριστές Γκλέναβον ΦΚ
Ποδοσφαιριστές Φούτμπολ Λιγκ (Αγγλία)
Ποδοσφαιριστές Αμπερντίν ΦΚ
Ποδοσφαιριστές Όλντχαμ Αθλέτικ